魏冉
参考

↑  西汉·司马迁著，《史记》（穰侯列傳第十二）：穰侯魏厓者，秦昭王母宣太后弟也。其先楚人，姓羋氏。
↑  揭曉《羋月傳》八大角色真實歷史典故！ （页面存档备份，存于），聯合報，2016-01-09
↑  西汉·司马迁著，《史记》（穰侯列傳第十二）：秦武王卒，無子，立其弟為昭王。昭王母故號為羋八子，及昭王即位，羋八子號為宣太后。宣太后非武王母。武王母號曰惠文后，。宣太后二弟：其異父長弟曰穰侯，姓魏氏，名厓；同父弟曰羋戎，為華陽君。而昭王同母弟曰高陵君、涇陽君。而魏厓最賢，自惠王、武王時任職用事。武王卒，諸弟爭立，唯魏厓力為能立昭王。昭王即位，以厓為將軍，衛咸陽。誅季君之亂，而逐武王后出之魏，昭王諸兄弟不善者皆滅之，威振秦國。昭王少，宣太后自治，任魏厓為政。
↑  西汉·司马迁著，《史记》（穰侯列傳第十二）：昭王七年，樗裏子死，而使涇陽君質於齊。趙人樓緩來相秦，趙不利，乃使仇液之秦，請以魏厓為秦相。仇液將行，其客宋公謂液曰：「秦不聽公，樓緩必怨公。公不若謂樓緩曰『請為公毋急秦』。秦王見趙請相魏厓之不急，且不聽公。公言而事不成，以德樓子；事成，魏厓故德公矣。」於是仇液從之。而秦果免樓緩而魏厓相秦。
↑  宋·吕祖謙《大事記》（卷五）：周赧王二十年，秦丞相樓緩免，以穰侯魏冉為丞相。秦予楚粟五萬石。趙公子章與田不禮作亂，殺肥義公子成，李兌誅之，遂弑主父於沙丘。燕昭王以樂毅為亞卿。秦尉錯擊魏襄城。
↑  宋·吕祖謙《大事記》（卷五）：周赧王二十三年，秦大良造白起攻魏，取垣復予之，又攻楚取宛、葉。楚迎婦於秦。秦丞相魏冉免，以客卿燭壽為丞相。
↑  宋·吕祖謙《大事記》（卷五）：周赧王二十四年，秦左更錯伐楚取鄧。秦伐韓拔宛。秦丞相燭壽免，復以魏冉為丞相，封於穰與陶，謂之穰侯，又封公子市為宛侯，公子悝為鄧侯。
↑  西汉·司马迁著，《史记》（穰侯列傳第十二）：欲誅呂禮，禮出奔齊。昭王十四年，魏厓舉白起，使代向壽將而攻韓、魏，敗之伊闕，斬首二十四萬，虜魏將公孫喜。明年，又取楚之宛、葉。魏厓謝病免相，以客卿壽燭為相。其明年，燭免，複相厓，乃封魏厓於穰，複益封陶，號曰穰侯。
↑  宋·吕祖謙《大事記》（卷五）：周赧王二十五年，東周君朝秦。秦丞相魏冉伐魏，魏與秦河東地四百里。
↑  宋·吕祖謙《大事記》（卷五）：周赧王二十六年，秦丞相魏冉、大良造白起、客卿錯伐魏至軹，取城大小六十一。
↑  宋·吕祖謙《大事記》（卷五）：周赧王二十七年，十月秦昭王自稱西帝，遣魏冉立齊湣王為東帝，齊湣王稱帝二日復歸之。十一月秦昭王亦去帝，復稱王。秦拔趙梗陽。
↑  西汉·司马迁著，《史记》（穰侯列傳第十二）：穰侯封四歲，為秦將攻魏。魏獻河東方四百里。拔魏之河內，取城大小六十餘。昭王十九年，秦稱西帝，齊稱東帝。月餘，呂禮來，而齊、秦各複歸帝為王。魏厓複相秦，六歲而免。免二歲，複相秦。四歲，而使白起拔楚之郢，秦置南郡。乃封白起為武安君。白起者，穰侯之所任舉也，相善。於是穰侯之富，富於王室。
↑  西汉·司马迁著，《史记》（穰侯列傳第十二）：昭王三十二年，穰侯為相國，將兵攻魏，走芒卯，入北宅，遂圍大樑。梁大夫須賈說穰侯曰：「臣聞魏之長吏謂魏王曰：『昔梁惠王伐趙，戰勝三梁，拔邯鄲；趙氏不割，而邯鄲複歸。齊人攻衛，拔故國，殺子良；衛人不割，而故地複反。衛、趙之所以國全兵勁而地不並於諸侯者，以其能忍難而重出地也。宋、中山數伐割地，而國隨以亡。臣以為衛、趙可法，而宋、中山可為戒也。秦，貪戾之國也，而毋親。蠶食魏氏，又盡晉國，戰勝暴子，割八縣，地未畢入，兵複出矣。夫秦何厭之有哉！今又走芒卯，入北宅，此非敢攻梁也，且劫王以求多割地。王必勿聽也。今王背楚、趙而講秦，楚、趙怒而去王，與王爭事秦，秦必受之。秦挾楚、趙之兵以複攻梁，則國求無亡不可得也。原王之必無講也。王若欲講，少割而有質；不然，必見欺。』此臣之所聞於魏也，原君之以是慮事也。周書曰『惟命不于常』，此言幸之不可數也。夫戰勝暴子，割八縣，此非兵力之精也，又非計之工也，天幸為多矣。今又走芒卯，入北宅，以攻大樑，是以天幸自為常也。智者不然。臣聞魏氏悉其百縣勝甲以上戍大樑，臣以為不下三十萬。以三十萬之眾守梁七仞之城，臣以為湯、武複生，不易攻也。夫輕背楚、趙之兵，陵七仞之城，戰三十萬之眾，而志必舉之，臣以為自天地始分以至於今，未嘗有者也。攻而不拔，秦兵必罷，陶邑必亡，則前功必棄矣。今魏氏方疑，可以少割收也。原君逮楚、趙之兵未至於梁，亟以少割收魏。魏方疑而得以少割為利，必欲之，則君得所欲矣。楚、趙怒於魏之先己也，必爭事秦，從以此散，而君後擇焉。且君之得地豈必以兵哉！割晉國，秦兵不攻，而魏必效絳安邑。又為陶開兩道，幾盡故宋，衛必效單父。秦兵可全，而君制之，何索而不得，何為而不成！原君熟慮之而無行危。」穰侯曰：「善。」乃罷梁圍。
↑  宋·吕祖謙《大事記》（卷五）：周赧王三十二年，秦昭王與楚傾襄王會于鄢，秋又會于穰。秦拔魏安成兵至大梁，燕、趙救之而還。秦丞相魏冉免。
↑  西汉·司马迁著，《史记》（穰侯列傳第十二）：明年，魏背秦，與齊從親。秦使穰侯伐魏，斬首四萬，走魏將暴鳶，得魏三縣。穰侯益封。
↑  西汉·司马迁著，《史记》（穰侯列傳第十二）：明年，穰侯與白起客卿胡陽複攻趙、韓、魏，破芒卯於華陽下，斬首十萬，取魏之卷、蔡陽、長社，趙氏觀津。且與趙觀津，益趙以兵，伐齊。齊襄王懼，使蘇代為齊陰遺穰侯書曰：「臣聞往來者言曰『秦將益趙甲四萬以伐齊』，臣竊必之敝邑之王曰『秦王明而熟於計，穰侯智而習於事，必不益趙甲四萬以伐齊』。是何也？夫三晉之相與也，秦之深讎也。百相背也，百相欺也，不為不信，不為無行。今破齊以肥趙。趙，秦之深讎，不利於秦。此一也。秦之謀者，必曰『破齊，弊晉、楚，而後制晉、楚之勝』。夫齊，罷國也，以天下攻齊，如以千鈞之弩決潰筴也，必死，安能弊晉、楚？此二也。秦少出兵，則晉、楚不信也；多出兵，則晉、楚為制於秦。齊恐，不走秦，必走晉、楚。此三也。秦割齊以啖晉、楚，晉、楚案之以兵，秦反受敵。此四也。是晉、楚以秦謀齊，以齊謀秦也，何晉、楚之智而秦、齊之愚？此五也。故得安邑以善事之，亦必無患矣。秦有安邑，韓氏必無上黨矣。取天下之腸胃，與出兵而懼其不反也，孰利？臣故曰秦王明而熟於計，穰侯智而習於事，必不益趙甲四萬以代齊矣。」於是穰侯不行，引兵而歸。
↑  宋·吕祖謙《大事記》（卷五）：周郝王四十二年，趙、魏伐韓華陽，秦魏冉、白起、客卿胡傷救韓，敗魏將芒卯於陽，斬首十二萬，取卷、蔡陽、長社，又敗趙將賈修偃，沉其卒二萬於河，取觀津，魏予秦南陽以和，以其地為南陽郡，遷免臣居之。秦復與趙觀津，將與之同伐齊，齊使蘇代說魏冉而止。
↑  《史记》（卷79）：“范睢恐，未敢言内，先言外事，以观秦王之俯仰。因进曰：“夫穰侯越韩、魏而攻齐纲寿，非计也。少出师则不足以伤齐，多出师则害于秦。臣意王之计，欲少出师而悉韩、魏之兵也，则不义矣。今见与国之不亲也，越人之国而攻，可乎？其于计疏矣。且昔齐湣王南攻楚，破军杀将，再辟地千里，而齐尺寸之地无得焉者，岂不欲得地哉，形势不能有也。诸侯见齐之罢毙，君臣之不和也，兴兵而伐齐，大破之。士辱兵顿，皆咎其王，曰：‘谁为此计者乎？’王曰：‘文子为之。’大臣作乱，文子出走。攻齐所以大破者，以其伐楚而肥韩、魏也。此所谓借贼兵而赍盗粮者也。王不如远交而近攻，得寸则王之寸也，得尺亦王之尺也。今释此而远攻，不亦缪乎！且昔者中山之国地方五百里，赵独吞之，功成名立而利附焉，天下莫之能害也。今夫韩、魏，中国之处而天下之枢也，王其欲霸，必亲中国以为天下枢，以威楚、赵。楚强则附赵，赵强则附楚，楚、赵皆附，齐必惧矣。齐惧，必卑辞重币以事秦。齐附而韩、魏因可虏也。”昭王曰：“吾欲亲魏久矣，而魏多变之国也，寡人不能亲。请问亲魏柰何？”对曰：“王卑词重币以事之；不可，则割地而赂之；不可，因举兵而伐之。”王曰：“寡人敬闻命矣。””
↑  《史记》（卷79）：“范睢日益亲，复说用数年矣，因请闲说曰：“臣居山东时，闻齐之有田文，不闻其有王也；闻秦之有太后、穰侯、华阳、高陵、泾阳，不闻其有王也。夫擅国之谓王，能利害之谓王，制杀生之威之谓王。今太后擅行不顾，穰侯出使不报，华阳、泾阳等击断无讳，高陵进退不请。四贵备而国不危者，未之有也。为此四贵者下，乃所谓无王也。然则权安得不倾，令安得从王出乎？臣闻善治国者，乃内固其威而外重其权。穰侯使者操王之重，决制于诸侯，剖符于天下，政适伐国，莫敢不听。战胜攻取则利归于陶，国毙御于诸侯；战败则结怨于百姓，而祸归于社稷。《诗》曰‘木实繁者披其枝，披其枝者伤其心；大其都者危其国，尊其臣者卑其主’。崔杼、淖齿管齐，射王股，擢王筋，县之于庙梁，宿昔而死。李兑管赵，囚主父于沙丘，百日而饿死。今臣闻秦太后、穰侯用事，高陵、华阳、泾阳佐之，卒无秦王，此亦淖齿、李兑之类也。且夫三代所以亡国者，君专授政，纵酒驰骋弋猎，不听政事。其所授者，妒贤嫉能，御下蔽上，以成其私，不为主计，而主不觉悟，故失其国。今自有秩以上至诸大吏，下及王左右，无非相国之人者。见王独立于朝，臣窃为王恐，万世之后，有秦国者非王子孙也。”昭王闻之大惧，曰：“善。””
↑  西汉·司马迁著，《史记》（穰侯列傳第十二）：昭王三十六年，相國穰侯言客卿灶，欲伐齊取剛、壽，以廣其陶邑。於是魏人范睢自謂張祿先生，譏穰侯之伐齊，乃越三晉以攻齊也，以此時奸說秦昭王。昭王於是用范睢。范睢言宣太后專制，穰侯擅權於諸侯，涇陽君、高陵君之屬太侈，富於王室。於是秦昭王悟，乃免相國，令涇陽之屬皆出關，就封邑。穰侯出關，輜車千乘有餘。
↑  宋·吕祖謙《大事記》（卷五）：周郝王四十九年，秦拔魏邢丘。秦免魏冉相國，奪宣太后權，以客卿范睢為丞相，封應侯。秦華陽君羋戎王弟涇陽君出就封。……周郝王五十年，秦昭王以次子安國君柱為太子。趙以平原君趙勝為相。秦宣太后羋氏薨，魏冉就封於陶。
↑  西汉·司马迁著，《史记》（穰侯列傳第十二）：穰侯卒於陶，而因葬焉。秦複收陶為郡。
↑  西汉·司马迁著，《史记》（穰侯列傳第十二）：太史公曰：穰侯，昭王親舅也。而秦所以東益地，弱諸侯，嘗稱帝於天下，天下皆西鄉稽首者，穰侯之功也。及其貴極富溢，一夫開說，身折勢奪而以憂死，況於羈旅之臣乎！
↑  . 新浪. 2013-09-09  [2016-01-09]. （原始内容存档于2020-03-25）.
↑  . 新浪. 2015-12-21  [2016-01-09]. （原始内容存档于2020-03-25）.